Նշենք, որ այս մեքենայի շուրջ օրերս մեծ աղմուկ էր բարձրացել. Վարդան Ղուկասյանի պաշտոնավարման վերջին օրերին այս մեքենան ընդամենը 100 հազար դրամով օտարվել ու գնվել էր քաղաքապետի եղբոր` Գևորգ Ղուկասյանի կողմից: Իհարկե, վաղուց շարքից դուրս եկած մեքենայի արտաքին տեսքին նայողը կմտածեր, թե 100 հազար դրամը գերազանցում է մեքենայի իրական արժեքը: Բայց սա արդեն հնաոճ մեքենա է, անտիկվար արժեք, ուստի նշանակված գումարը չափազանց քիչ էր: Սակայն Գևորգ Ղուկասյանը պնդում է, որ ինքը մեկ անգամ արդեն այդ մեքենայի համար վճարել էր 358 հազար դրամ: Այսինքն, մեքենան գնվել է 458 հազար դրամով… Գևորգ Ղուկասյանը չի ժխտում, որ մեքենան հենց ինքն էլ տարել էր, քանի որ այն իրեն էր պատկանում…